“โนมูระ” ฟันธง GULF โตต่อเนื่อง 7 ปี ขายไฟเพิ่ม 2 เท่า ดันเป้าปีหน้าแตะ 86.30 บาท!
"โนมูระ" ฟันธง GULF โตต่อเนื่อง 7 ปี ขายไฟเพิ่ม 2 เท่า ดันเป้าปีหน้าแตะ 86.30 บาท!
28 พ.ย. 2561

บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น GULF ให้ราคาเป้าหมายปี 2562 ที่ 86.30 บาทต่อหุ้น โดยจากการประชุมนักวิเคราะห์จากข้อมูลแผนธุรกิจของบริษัทไม่ได้ผิดไปจากที่คาด ทั้งส่วนของแผนการขยายการลงทุนโรงไฟฟ้า การเปิดดำเนินการโรงไฟฟ้า และประสิทธิภาพในการบริหารโรงไฟฟ้า
ทั้งนี้มองว่าราคาหุ้นหุ้นที่ผันผวนในช่วง 1 เดือนที่ผ่านมา อาจเกิดจากประเด็นอื่นๆ นอกเหนือจากปัจจัยด้านแผนธุรกิจ ซึ่งในระยะยาว บล.โนมูระ พัฒนสิน มองความผันผวยจากประเด็นต่างๆ จะเบาลง และยังคงมุมมองบริษัทมีแนวโน้มเติบโต
โดยยังคงนำ “ซื้อ” และให้ราคาเป้าหมายปี 2562 ที่ 86.30 บาทต่อหุ้น คงมุมมองบริษัทมีความน่าสนใจบนการเติบโตต่อเนื่องทุกปีในช่วงปี 2561-2567 ซึ่งมองว่าบริษัทจะมีกำลังการผลิตเติบโตได้มากกว่า 2 เท่าตัว
อนึ่ง ราคาหุ้น GULF ปิดตลาดภาคเช้า (28 พ.ย.) วันนี้อยู่ที่ 76 บาท บวก 0.25 บาท หรือ 0.33% สู.สุดที่ 76.50 บาท ต่ำสุดที่ 75.50 บาท ด้วยมูลค่าซื้อขาย 136.31 ล้านบาท ซึ่งยังคงมีอัพไซด์จากราคาเป้าหมาย 86.30 บาท อยู่ 13.55%